Budapest Főváros XX. Kerület Pesterzsébet Önkormányzata

Képviselő-testületének

……/2018. (……) önkormányzati rendelete a

2017. évi költségvetés végrehajtásáról és a 2017. évi maradvány jóváhagyásáról

Budapest Főváros XX. Kerület Pesterzsébet Önkormányzata az államháztartásról szóló 2011. évi CXCV. tv. 91. §-ban kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

(1) Budapest Főváros XX. Kerület Pesterzsébet Önkormányzatának Képviselő-testülete 2017. évi költségvetéséről szóló többször módosított 3/2017. (II.16.) önkormányzati rendelete végrehajtását

**11 471 397 501 Ft bevételi főösszeggel**

 **9 061 924 736 Ft kiadási főösszeggel**

 **2 409 472 765 Ft többlettel**

jóváhagyja.

(2) Az (1) bekezdés szerinti bevételi főösszeg egységes rovatrend szerinti összegeit az 1. melléklet tartalmazza.

(3) Az (1) bekezdés szerinti kiadási főösszeg egységes rovatrend szerinti összegeit a 1. melléklet tartalmazza.

1. §

(1) Budapest Főváros XX. Kerület Pesterzsébet Önkormányzata költségvetésének bevételi teljesítését a 23.1. melléklet, kiadási teljesítését a 23.2. melléklet tartalmazza.

(2) Budapest Főváros XX. kerület Pesterzsébeti Polgármesteri Hivatal költségvetésének bevételi teljesítését a 24.1. melléklet, kiadási teljesítését a 24.2. melléklet tartalmazza.

(3) A költségvetési intézmények költségvetésének bevételi és kiadási teljesítését a 25. melléklet, valamint a 25.1.-25.22. mellékletek tartalmazzák.

3. §

(1) Budapest Főváros XX. Kerület Pesterzsébet Önkormányzata beruházási célú kiadások feladatonkénti teljesítését a 23.6. melléklet tartalmazza.

(2) Budapest Főváros XX. kerület Pesterzsébeti Polgármesteri Hivatal beruházási célú kiadások feladatonkénti teljesítését a 24.4. melléklet tartalmazza.

4. §

(1) Budapest Főváros XX. Kerület Pesterzsébet Önkormányzata felújítási kiadás célonkénti teljesítését a 23.7. melléklet tartalmazza.

(2) Budapest Főváros XX. Kerület Pesterzsébeti Polgármesteri Hivatal felújítási kiadás célonkénti teljesítését az 24.5. melléklet tartalmazza.

 5. §

Pesterzsébet Önkormányzatának Képviselő-testülete az Önkormányzat 2017. december 31-i mérleg főösszegét a 11. mellékletben foglaltak szerint

**24 648 497 041 Ft-ban**

állapítja meg.

6. §

Pesterzsébet Önkormányzatának Képviselő-testülete Budapest Főváros XX. Kerület Pesterzsébet Önkormányzata, Budapest Főváros XX. Kerület Pesterzsébeti Polgármesteri Hivatal és az önkormányzat költségvetési intézményeinek 2017. évi maradványát a 13. melléklet C) sorában foglaltak szerint jóváhagyja.

7. §

Pesterzsébet Önkormányzatának Képviselő-testülete az önkormányzat költségvetési intézményeinek 2017. évi szabad maradványának elvonását a 13. melléklet H) sorában foglaltak szerint jóváhagyja.

8. §

Budapest Főváros XX. Kerület Pesterzsébet Önkormányzata, Budapest Főváros XX. Kerület Pesterzsébeti Polgármesteri Hivatala és az önkormányzat költségvetési intézményei kötelesek e rendelet 6. §-ban jóváhagyott 2017. évi maradványt, illetőleg a 7. §-ban jóváhagyott elvonásokat nyilvántartásba venni.

9. §

Ezen rendelet a kihirdetését követő napon lép hatályba, és ezzel egyidejűleg hatályát veszti a 2016. évi költségvetés végrehajtásáról szóló 14/2017. (V.22.) Önkormányzati rendelet.

 Szabados Ákos dr. Demjanovich Orsolya

 polgármester jegyző

T A R T A L O M J E G Y Z É K

|  |  |
| --- | --- |
| 1. | Pesterzsébet Önkormányzata 2017. évi bevételi és kiadási összesítő |
| 2. | Pesterzsébet Önkormányzata 2017. évi összevont költségvetésének mérlege |
| 3. | Pesterzsébet Önkormányzata 2017. évi összevont költségvetési mérlege intézményenként |
| 4. | Pesterzsébet Önkormányzata költségvetési pénzeszközei változásának bemutatása |
| 5. | Pesterzsébet Önkormányzata több éves kihatással járó döntései |
| 6. | Pesterzsébet Önkormányzata adósságot keletkeztető ügyleteiből eredő fizetési kötelezettségeinek bemutatása |
| 7. | Pesterzsébet Önkormányzata tulajdonában álló gazdálkodó szervezetek működéséből származó kötelezettségek |
| 8. | 2017. évi Európai Uniós társfinanszírozással megvalósuló programok |
| 9. | Bevételek és kiadások, az Áht. 102 § (3) bekezdése szerinti mérleg |
| 10. | Pesterzsébet Önkormányzatának 2017. évi költségvetési létszámkerete |
| 11. | Pesterzsébet Önkormányzatának 2017. évi mérlege  |
| 12. | Pesterzsébet Önkormányzatának 2017. évi eredménykimutatása |
| 13. | Pesterzsébet Önkormányzatának 2017. évi maradványkimutatása |
| 14. | Kiegészítő és egyéb kötött felhasználású támogatások elszámolása 2017. év |
| 15. | Az általános, köznevelési és szociális feladatokhoz kapcsolódó támogatások elszámolása 2017. év |
| 16. | Pesterzsébet Önkormányzata hiteleinek állománya és kamatfizetési kötelezettsége |
| 17. | Pesterzsébet Önkormányzat 2017. december 31-i ingatlan (kapcsolódó vagyoni értékű jog) állományának alakulása |
| 18. | Kimutatás az immateriális javak, tárgyi eszközök koncesszióba, vagyonkezelésbe adott eszközök állományának alakulásáról 2017. év |
| 19. | Vagyonkimutatás a könyvviteli mérlegben értékkel szereplő eszközökről |
| 20. | Vagyonkimutatás az érték nélkül nyilvántartott eszközökről |
| 21. | Az Önkormányzat tulajdonában lévő eszközállomány használhatósági foka 2013-2017. években |
| 22. | Pesterzsébet Önkormányzatának 2017. évi átadott pénzeszközei |
| 23.1. | Pesterzsébet Önkormányzatának bevételei  |
| 23.2. | Pesterzsébet Önkormányzatának kiadásai |
| 23.3. | Pesterzsébet Önkormányzatának 2017. évi átadott pénzeszközei |
| 23.4. | Pesterzsébet Önkormányzatának 2017. évi céltartalékai és általános tartaléka |
| 23.5. | Pesterzsébet Önkormányzata által folyósított pénzben és természetben nyújtott szociális ellátások 2017. év |
| 23.6. | Pesterzsébet Önkormányzatának 2017. évi beruházási kiadásai |
|  23.7. | Pesterzsébet Önkormányzatának 2017. évi felújítási kiadásai  |
| 23.8.23.9. | Pesterzsébet Önkormányzata által nyújtott 2017. évi közvetett támogatások2017. évi térítésmentes átadások listája |
| 24.1. | Budapest Főváros XX. Kerület Pesterzsébeti Polgármesteri Hivatal 2017. évi bevételei |
| 24.2. | Budapest Főváros XX. Kerület Pesterzsébeti Polgármesteri Hivatal 2017. évi kiadásai |
| 24.3. |

|  |
| --- |
| Polgármesteri Hivatal által folyósított pénzben és természetben nyújtott szociális ellátások 2017. év |

 |
| 24.4. | Polgármesteri Hivatal 2017. évi beruházási kiadásai |
| 24.5. | Polgármesteri Hivatal 2017. évi felújítási kiadásai |
| 25. | Intézményi 2017. évi bevételi és kiadási összesítő  |
| 25.1.-25.22. | Pesterzsébet Önkormányzata költségvetési intézményei 2017. évi bevételei és kiadásai |
| 25.23. | Intézmények által nyújtott 2017. évi közvetett támogatások |
|  |  |
|  |  |
|  |  |

A 2017. évi költségvetés végrehajtásának általános értékelése, elemzése

|  |  |
| --- | --- |
| 1. | Általános rész |
| 2.  | Specifikus rész |
| I. | Az önkormányzati feladatellátás általános értékelése |
| II. | Önállóan működő és gazdálkodó intézmény (GAMESZ) és önállóan működő intézmények bevételeinek és kiadásainak alakulása |
| III. | Polgármesteri Hivatal bevételek és kiadások alakulása |
| IV.  | Önkormányzat bevételek és kiadások alakulása |
| V. | Maradványok változásainak tartalma |
| VI. | Értékpapír és hitelműveletek alakulása |
| VII. | Vagyon alakulása |
| VIII. | Adósságállomány alakulása |
| IX. | Több éves kihatással járó kötelezettségek |
| X.  | Közvetett támogatások |
| XI. | Pénzeszközváltozás |
| XII. | Önkormányzat tulajdonában álló gazdálkodó szervezetek működéséből származó kötelezettségek  |
| XIII. | Befolyásoló tényezők a beszámolási időszakban |
| XIV. | Az ellenőrzések által feltárt jelentős összegű hibák miatti módosítások bemutatása |
| XV. | Egyebek |
|  |  |

EXCEL TÁBLÁK

/külön melléklet/

A 2017. évi költségvetés végrehajtásának szöveges indoklása

**1. ÁLTALÁNOS RÉSZ**

Teljes név: Budapest Főváros XX. kerület Pesterzsébet Önkormányzata (továbbiakban Önkormányzat)

Székhely: 1201 Budapest XX. ker. Kossuth Lajos tér 1.

**Az Önkormányzat besorolási, és egyéb adatai**

**Név:** Budapest Főváros XX. kerület Pesterzsébet Önkormányzata

**Székhely:** 1201 Budapest, Kossuth Lajos tér 1.

**Telephelyek:** Budapest, XX. Ker. Kálmán u. 15. Iskola

 Budapest, XX. Ker. Téglagyár tér 9. Védelmi raktár

 Budapest, XX. Ker. Kossuth Lajos tér 1. Védelmi pince

 Budapest, XX. Ker. Kossuth Lajos u. 37/A. Képviselői Iroda

 Budapest, XX. Ker. Ady Endre u. 84/A. Képviselői Iroda

 Budapest, XX. Ker. Igló u. 6. II. 1-3. Képviselői Iroda

 Budapest, XX. Ker. Pázsitos sétány 2. Képviselői Iroda

 Budapest, XX. Ker. Vörösmarty u.180.Civil Szervezetek Háza

**Adószáma:** 15735832-2-43

**Törzskönyvi azonosító:** 735836

**KSH statisztikai számjel:** 15735832-8411-321-01

**Alapító szerv:**  Pesterzsébet Önkormányzatának Képviselő-testülete

**SZMSZ száma, és kelte:** 37/2014. (XI.13.) Önkormányzati rendelete

**Gazdálkodási forma:**  Önállóan működő és gazdálkodó

**Jogállása:** Önálló jogi személy

**Számlát vezető pénzintézet:** Raiffeisen Bank Zrt., 1054 Budapest, Akadémia u.6.

**Ktgv.-i bankszámlaszám:** 12001008-01510331-00100003

**Az alaptevékenység ellátásával összefüggő kormányzati funkciók:**

011130    Önkormányzatok és önk.hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013350 Az önkormányzati vagyonnal való gazdálkodással kapcsolatos feladatok

013360    Más szerv részére végzett pénzügyi-gazdálkodási, üzemeltetési, egyéb szolgáltatások

016080    Kiemelt állami és önkormányzati rendezvények

022010    Polgári honvédelem ágazati feladatai, a lakosság felkészítése

031030    Közterület rendjének fenntartása

032060    Polgári védelmi stratégiai tartalékok tárolása, kezelése

041110 Általános gazdasági és kereskedelmi ügyek igazgatása

041140    Területfejlesztés igazgatása

045120    Út, autópálya építése

045130 Híd, alagút építése

045160    Közutak, hidak, alagutak üzemeltetése, fenntartása

051050    Veszélyes hulladék begyűjtése, szállítása, átrakása

052080 Szennyvízcsatorna építése, fenntartása, üzemeltetése

061020    Lakóépület építése

064010    Közvilágítás

066010    Zöldterület-kezelés

066020    Város-, községgazdálkodási egyéb szolgáltatások

072111    Háziorvosi alapellátás

072112    Háziorvosi ügyeleti ellátás

072311    Fogorvosi alapellátás

072410    Otthoni (egészségügyi) szakápolás

074031    Család és nővédelmi egészségügyi gondozás

074032    Ifjúság-egészségügyi gondozás

076010    Egészségügy igazgatása

081010    Sportügyek igazgatása

081030    Sportlétesítmények, edzőtáborok működtetése és fejlesztése

081043    Iskolai, diáksport-tevékenység és támogatása

081045    Szabadidősport- (rekreációs sport-) tevékenység és támogatása

082061    Múzeumi gyűjteményi tevékenység

082063 Múzeumi kiállítási tevékenység

082091 Közművelődés-közösségi és társadalmi részvétel fejlesztése

083050    Televízió-műsor szolgáltatása és támogatása

086030 Nemzetközi kulturális együttműködés

086090    Mindenféle egyéb szabadidős szolgáltatás

091140 Óvodai nevelés, ellátás működtetési feladatai

091220 Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

096015 Gyernekétkeztetés köznevelési intézményben

096025 Munkahelyi étkeztetés köznevelési intézményben

098010    Oktatás igazgatása

101221    Fogyatékossággal élők nappali ellátása

102025    Időskorúak átmeneti ellátása

102031    Idősek nappali ellátása

104012    Gyermekek átmeneti ellátása

104030 Gyermekek napközbeni ellátása

104031    Gyermekek bölcsődei ellátása

104035    Gyermekétkeztetés bölcsődében, fogyatékosok nappali intézményében

104042    Család és gyermekjóléti szolgáltatások

104043    Család és gyermekjóléti központ

106010    Lakóingatlan szociális célú bérbeadása, üzemeltetése

106020    Lakásfenntartással, lakhatással összefüggő ellátások

107015    Hajléktalanok nappali ellátása

107030    Szociális foglalkoztatás, fejlesztő foglalkoztatás

107051    Szociális étkeztetés

107052    Házi segítségnyújtás

107053    Jelzőrendszeres házi segítségnyújtás

109010    Szociális szolgáltatások igazgatása

**Az alaptevékenység ellátásával összefüggő szakfeladatok:**

521012 Polgári védelmi védőeszközök tárolása, kezelése

559093 Szolgálati lakás, szállás üzemeltetése

562912 Óvodai intézményi étkeztetés

562913 Iskolai intézményi étkeztetés

602000 Televízió-műsor összeállítása, szolgáltatása

680001 Lakóingatlan bérbeadása, üzemeltetése

680002 Nem lakóingatlan bérbeadása, üzemeltetése

680003 Lakóingatlan szociális célú bérbeadása, üzemeltetése

811000 Építményüzemeltetés

813000 Zöldterület-kezelés

821000 Adminisztratív kiegészítő szolgáltatás

856020 Pedagógiai szakmai szolgáltatások

862301 Fogorvosi alapellátás

869020 Otthoni (egészségügyi) szakápolás

873012 Időskorúak átmeneti ellátása

879018 Gyermekek átmeneti otthonában elhelyezettek ellátása

879019 Családok átmeneti otthonában elhelyezettek ellátása

881011 Idősek nappali ellátása

881013 Fogyatékossággal élők nappali ellátása

889101 Bölcsődei ellátás

889102 Családi napközi

889103 Gyermekétkeztetés bölcsődében és fogyatékosok nappali intézményében

889201 Gyermekjóléti szolgáltatás

889913 Nappali melegedő

889921 Szociális étkeztetés

889922 Házi segítségnyújtás

889923 Jelzőrendszeres házi segítségnyújtás

889924 Családsegítés

900400 Kulturális műsorok, rendezvények, kiállítások szervezése

910502 Közművelődési intézmények, közösségi színterek működtetése

931102 Sportlétesítmények működtetése és fejlesztése

999000 Szakfeladatra el nem számolt tételek

**A számviteli politika főbb tartalmi elemei:**

* A számviteli politika kidolgozásának jogszabályi háttere
* A számviteli politika részét képező szabályzatok
* A számviteli politika célja, tartalma
* Az Önkormányzat bemutatása
* A számviteli politika hatálya, elkészítéséért felelős személy
* Számviteli alapelvek
* A költségvetés összeállításával kapcsolatos feladatok
* Beszámolásra, zárszámadásra vonatkozó szabályozás
* Egyéb beszámolási kötelezettséggel kapcsolatos feladatok, határidők
* A költségvetési és pénzügyi számvitel alkalmazásával kapcsolatos sajátos szabályok. előírások, módszerek
* Számvitel politikai döntések
* A mérlegsorokhoz kapcsolódó döntések
* A leltározási feladatokhoz kapcsolódó döntések
* Értékelési eljárásokkal kapcsolatos döntések
* Értékelési módszerekhez kapcsolódó jelentős összegű eltérés nagyságának meghatározása
* Az Önkormányzat és az önkormányzati tulajdonú gazdasági társaságok kapcsolata
* Vagyonváltozásokkal kapcsolatos eljárási rend, az ingatlanvagyon kataszter és a tárgyi eszköz modul kapcsolata
* Zárlat, zárási feladatok
* Kimenő számlázással és beérkező számlákkal kapcsolatos feladatok

**2. SPECIFIKUS RÉSZ**

**I. Az önkormányzati feladatellátás általános értékelése**

Budapest Főváros XX. Kerület Pesterzsébet Önkormányzatának Képviselő-testülete **11 262 683 804 Ft** **bevételi** és **11 262 683 804 Ft kiadási** előirányzattal hagyta jóvá az Önkormányzat 2017. évi költségvetéséről szóló, 3/2017. (II.16.) Önkormányzati rendeletét.

A 2017. évi eredeti költségvetés a Képviselő-testület költségvetést érintő határozatai alapján, továbbá támogatás értékű bevétellel, illetve államháztartáson kívülről kapott pénzeszköz átvétellel és saját hatáskörű előirányzat átcsoportosításokkal módosult.

A Képviselő-testület a 2017. évi költségvetésről szóló 3/2017. (II.16.) Önkormányzati rendelet módosításáról szóló 8/2018. (III.28.) Önkormányzati rendeletét **12 920 380 874 Ft** bevételi és **12 920 380 874 Ft** kiadási előirányzat tervezésével hagyta jóvá.

Az önkormányzat intézményei, a Polgármesteri Hivatal és az Önkormányzat egységes rovatrend szerinti tagolásban kimutatott összesen módosított bevételi előirányzatainak teljesítése **11 471 397 501 Ft**, a kiadások teljesítése **9 061 924 736** **Ft**, mely **2 409 472 765 Ft** többletet jelent. Az összesítőt az önkormányzat 2017. évi bevételeiről és kiadásairól az 1. melléklet tartalmazza.

Folyószámlahitelt és munkabérhitelt nem vettünk igénybe az év során. Az Önkormányzat az intézményekkel kötött megállapodásnak megfelelően folyósította a havi finanszírozás összegét a Polgármesteri Hivatal és az intézmények részére.

Harminc napot meghaladó - elismert – tartozásunk egész évben nem volt.

Pesterzsébet Önkormányzata a kötelező és önként vállalt feladatait - a rendelkezésre álló források mértékéig - a 2017. esztendőben teljesítette.

Számszerű adataink végeredményben azt bizonyítják, hogy a takarékos, megfontolt gazdálkodás összességében eredményes volt.

**II. Önállóan működő és gazdálkodó intézmény (GAMESZ) és önállóan működő intézmények bevételek és kiadások alakulása**

Az intézmények módosított bevételi előirányzata 4 760 222 918 Ft. A teljesítés – a maradvány felhasználással együtt – 4 689 504 747 Ft, amely 99%-os teljesítést jelent. A bevételeket összesítve az egységes rovatrend szerinti tagolásban a 25. melléklet, intézményenként a 25.1.-25.22. mellékletek tartalmazzák.

**Intézményi bevételek alakulása az egységes rovatrend szerinti tagolásban**

***Működési célú támogatások ÁH-n belülről***

A működési célú támogatások jelentős részét továbbra is az OEP támogatás teszi ki, mely jogcímen egyedül a Humán Szolgáltatások Intézménye kap bevételt, mint az Önkormányzat egyetlen vegyes finanszírozású intézménye. Az eredeti előirányzathoz képest - a közel 21 M Ft - túlteljesítés okai az alábbiak:

* a privatizált háziorvosi körzetek kényszerű, év közbeni átvétele (haláleset, lemondás, nyugdíj),
* védőnői kiegészítő pótlék megjelenése (november és december hónap),
* otthoni szakápolás év végi maradványának szétosztása december hónapban.

A Szociális Foglalkoztató esetében Budapest Főváros Kormányhivatalától az alábbi összegek érkeztek 2017. évben:

* hosszú távú közfoglalkoztatási programra 93 847 293 Ft
* nyári diák foglalkoztatásra 2 802 087 Ft

A Csili Művelődési Központ az Emberi Erőforrások Minisztériumától kapott a Pesti Erzsi 100 x szép centenáriumi ünnepségre 2 500 000 Ft támogatást, valamint a Nemzeti Kulturális Alaptól kapott pályázatként összesen 5 900 000 Ft-ot, mely felhasználásának egy része áthúzódik a 2018-as költségvetési évre.

A Csili Művelődési Központ is részt vesz a közmunkaprogramban, így Budapest Főváros Kormányhivatala 14 929 534.-Ft-ban támogatta a programban résztvevők személyi juttatásait.

A Pesterzsébeti Múzeum a Nemzeti Kulturális Alaptól kapott a Neményi Lili kiállítás kiadásaira 900 000 Ft támogatást, melynek felhasználása áthúzódik 2018 évre.

A Gyermekmosoly Óvoda az Emberi Erőforrás Minisztériumától a „Kincses Kultúróvoda 2017” programra 1 250 000 Ft-ot, a „Hazai és határon túli óvodai tehetség – kibontakoztató program” támogatására 850 000 Ft nyert. Mindkét támogatás felhasználásának egy része áthúzódik a 2018-as költségvetési évre.

***Felhalmozási célú támogatások ÁH-n belülről***

Ezen a jogcímen egyik intézménynek sem realizálódott bevétele.

***Közhatalmi bevételek***

Az intézmények nem rendelkeznek közhatalmi bevételekkel.

***Működési bevételek***

Az intézmények működési bevételei összességében a módosított előirányzathoz képest 100%-os teljesítést, míg az eredeti előirányzathoz képest nézve túlteljesítést mutatnak.

A ***Humán Szolgáltatások Intézménye*** esetében az intézményi működési bevételek 7%-os túlteljesülést mutatnak az eredeti előirányzathoz képest, mely az ÁFA visszaigénylések miatt keletkezett.

A ***Szociális Foglalkoztató*** esetében a működési bevétel teljesülése kissé meghaladta az eredeti előirányzat mértékét, mely a zöldhulladék gyűjtő zsákok lakosság részére történő továbbértékesítéséből adódott.

A ***Csili Művelődési Központ*** a 2017. évi eredeti költségvetésében tervezett 88 760 281 Ft működési bevételéhez képest 93 307 377 Ft realizálódott. A 2017-es esztendő ismét sikereket hozott a Művelődési Központ életében. Méltó módon, új tartalmú és formájú rendezvényekkel kezdték meg centenáriumuk megünneplését. Pénzügyi egyensúlyukat megtartották, bevételi kötelezettségeiket (terembérlet, táborok, tanfolyamok) túlteljesítették.

A ***Pesterzsébeti Múzeum*** az eredetileg tervezett szerény összegű intézményi működési bevételét 148 586 Ft-tal túlteljesítette, köszönhetően a felesleges könyvkészlet karácsonyi kiárusításából nyert bevételnek.

Az ***óvodákra*** általánosságban elmondható, hogy az étkezési bevételek alulteljesülése és a bérleti díj áfájának változása miatt kellett az előirányzatokat csökkenteni.

Az intézmények mindent megtesznek az előírt bevételeik teljesítése érdekében, valamint hogy a rájuk bízott infrastruktúrát a leggazdaságosabban használják ki, adják bérbe.

A ***GAMESZ*** esetében a működési bevételek az eredeti előirányzathoz viszonyítva túlteljesültek. A jelentős növekedést a Gyulai István Általános Iskola Sportcsarnok bérbeadásából keletkezett bevétel, valamint a Lajtha László Zene és Művészeti iskola 2016. II. negyedévi térítési díjainak megtérülése a Külső – Pesti Tankerületi Központtól (az akkor hatályban levő 229/2012. (VIII.28.) Korm. rendelet 8. melléklet 24. pontja alapján) és a GAMESZ parkolóhelyeinek maximális kihasználtsága okozza.

***Felhalmozási bevételek***

A Humán Szolgáltatások Intézményének realizálódott ilyen jellegű bevétele 1 800 000 Ft összegben a Peugeot Boxer járműve értékesítéséből, valamint a GAMESZ-nak 25 000 Ft utánfutó eladásából.

 ***Működési célú átvett pénzeszköz***

A Humán Szolgáltatások Intézménye ismeretlen adományozótól 54 200 Ft támogatást kapott, melyből játékokat vásároltak a Gyermekek Átmeneti Otthona részére.

Vállalkozásoktól a centenáriumi ünnepségekre összességében 850 000 Ft-ot kapott a Csili Művelődési Központ, valamint a GAMESZ 315 000 Ft-ot nyári tábor szervezésére.

***Felhalmozási célú átvett pénzeszköz***

A Humán Szolgáltatások Intézménye ismeretlen adományozótól 199 800 Ft támogatást kapott, melyből csocsó asztalt és okos televíziót vásároltak a Gyermekek Átmeneti Otthona részére.

***Finanszírozási bevételek***

Az irányító szervtől kapott támogatás teljesítése az eredeti előirányzathoz képest 3 %-os emelkedést mutat, mely összegszerűen 116 203 299 Ft. (ebből: működési célú 70 851 231 Ft, felhalmozási célú 45 352 068 Ft).

Az intézményi likviditási tervek alapján havi előfinanszírozási rendszerben valósul meg az intézmények pénzforgalmi finanszírozása.

A személyi jellegű kiadások a nettó finanszírozás rendszerében kerülnek az intézmények könyveibe a Magyar Államkincstár dokumentumai alapján, melyet a Polgármesteri Hivatal Pénzügyi és Számviteli Osztálya és a GAMESZ havonta egyeztet.

Az intézmények a Képviselő – testület által jóváhagyott 2016. évi maradvány összegét 100%-ban felhasználták.

A GAMESZ-nek és az önállóan működő intézményeknek az Európai Unió országaiból származó pénzeszközei nem voltak.

**Intézményi kiadások alakulása az egységes rovatrend szerinti tagolásban**

Személyi juttatások

A személyi juttatások teljesítése a módosított előirányzathoz viszonyítva 98%. Az év közbeni soron történő módosítások fő okai az alábbiak:

* bérkompenzáció,
* szociális ágazati összevont pótlék,
* védőnői kiegészítő pótlék és bölcsődei pótlék,
* szociális támogatás,
* hosszú távú közmunkaprogramban, téli közfoglalkoztatásban, diákmunka programban résztvevők részére történt kifizetések.

Tovább módosította 2017-ben a személyi juttatás kiemelt előirányzatát a kitüntetések fedezete, státuszelvonás, plusz feladat odaítélésének kerete, valamint a GAMESZ esetében a nyári táborban dolgozók bére.

A bér teljesülését  az előre nem kalkulálható megbetegedések és fluktuációból adódó bérjellegű kiadások hektikussága alakítja a rendszeresen felmerülő költségek mellett.

A Pesterzsébeti Múzeum (1 006 e Ft) és a Szociális Foglalkoztató (1 667 e Ft) esetében kellett az Önkormányzatnak a személyi juttatásokkal és munkaadókat terhelő járulékokkal szemben megemelni az önkormányzati támogatást, mert a Múzeum esetében az év végén a felügyeleti szerv által engedélyezett 15 000 Ft Kultúra utalványt és az 50 000 Ft/fő egyéb jutatást nem tudta volna a dolgozóinak kifizetni. A többi intézmény ezt az átmeneti bérmegtakarítás terhére ki tudta fizetni dolgozóinak.

A Szociális Foglalkoztató is kiegészítésre szorult, mert a közfoglalkoztatottak túlóráit és annak járulékait már nem fedezte a költségvetése.

***Munkaadókat terhelő járulékok és szociális hozzájárulási adó***

A munkaadókat terhelő járulék és szociális hozzájárulási adó a személyi juttatások teljesítésével állnak arányban, teljesítésük 98%.

***Dologi kiadások***

A dologi kiadások 93%-ban teljesültek. Összességében elmondható, hogy az intézmények mindegyikét a fegyelmezett gazdálkodás, a kiadások felelősségteljes átgondolása jellemezte a 2017-es évben is. Egyik intézmény sem szorult a dologi kiadások előirányzatainak kiegészítésére.

***Ellátottak pénzbeli juttatásai***

Az ellátottak pénzbeli juttatásai teljesítése 553 132 Ft, a módosított előirányzathoz képest 67%-ban teljesült.

Ezen a rovaton kizárólag a Gyermekmosoly óvodának (gyermekek részére könyvutalvány), valamint a Humán Szolgáltatások Intézményének realizálódott kiadása a Gyermekek átmeneti otthonában ellátott gyermekek bérlet és jegykiadásaiból.

***Egyéb működési célú kiadások***

Az egyéb működési célú kiadások soron a 2016. évi szabad maradványok elvonásának összegei kerültek kimutatásra, melyek teljesítése 100%.

***Beruházások***

A 2017. évi eredeti költségvetésben nem minden intézmény tervezett felhalmozási kiadásokat, de évközben történtek beruházás jellegű kiadások, melyek felhasználása ütemesen a terveknek megfelelően történt. A beruházások teljesítése összességében 88%.

Az intézmények beruházásai közül kiemelkedőek a több nagy értékű és kisértékű tárgyi eszköz beszerzése mellett az alábbi beszerzések:

Humán Szolgáltatások Intézménye

* fogászati kezelőegység 8 479 998 Ft,
* autoklav 1 255 003 Ft,
* Ford Transit gépjármű 5 700 000 Ft.

Szociális Foglalkoztató

* Opel Movano gépjármű 8 253 730 Ft,
* kertészeti eszközök 2 793 495 Ft,
* fűkasza 859 682 Ft.

Csili Művelődési Központ

* konferencia székek beszerzése 1 015 422 Ft,
* étkező asztal 775 018 Ft
* riasztó berendezés 443 611 Ft.

A Pesterzsébeti Múzeum és a körzetesített óvodák mindegyike és a GAMESZ beszerezte a működésükhöz szükséges informatikai eszközöket és egyéb tárgyi eszközöket.

Az intézményeknek felújításai, egyéb felhalmozási kiadásai és finanszírozási kiadásai nem voltak.

***Egyéb Információk***

A GAMESZ-nek és a gazdálkodási körébe tartozó intézmények egyikének sincs 90 napon túli tartozás állománya.

A kinnlevőségek behajtására a 2017. költségvetési évben is a jogi lehetőségek kihasználásával a GAMESZ eredményesen járt el. A munkajogi kérdésekben, valamint a pénzügyi és számviteli kérdésekben szaktanácsadók nyújtanak segítséget, akikkel szerződéses jogviszonyban állunk.

Rendkívüli események, körülmények, melyek az intézmények pénzügyi helyzetére, az eszközök nagyságára, összetételének alakulására hatással voltak, és a költségvetés összeállításánál még nem voltak ismertek, illetve pénzügyileg nem kerültek rendezésre az alábbiak voltak:

* Tankerületi átadás utórezgéseként a Központi Műhely átadása, melynek hatására eszközök kerültek ki a leltárból, valamint 2 fő dolgozó került ki az állományból.
* Tankerületi közmű továbbszámlázások nem indultak zökkenőmentesen. A pénzforgalmi adatok nem időarányosak, két intézmény esetében a 2018. évi tervben van a ki nem számlázott rész pénzforgalmi fedezete.
* Leltár során feltárt eszközök átsorolása az építmények közé és átadása a felügyeleti szerv részére (4 intézmény).
* Kincstári forgótőke egyeztetése és korrekciója 2015. novemberig visszamenőlegesen. (Az egyeztetés jelenleg is folyamatban van.)
* Feladat megvonásként a HSZI Családi napközi kormányzati funkciója szűnt meg, illetve a jogszabályi háttér megváltozott.
* Plusz feladat szintén a HSZI-nél keletkezett. Az intézmény új telephelyet kapott a János utcában a gyermekvédelmi feladatok kibővítésére.
* A Nyitnikék Óvodánál kapacitáscsökkenés volt (csoportot szűntettek meg), ez 4 fő státuszelvonást eredményezett.

A GAMESZ és gazdálkodási körébe tartozó intézmények egyike sem támogatott alapítványt, közalapítványt, térítésmentesen nem adott, nem juttatott semmiféle eszközt.

Kizárólag intézményhálózaton belül történtek térítésmentes átadások, átvételek, melyek az analitikus nyilvántartásokon átvezetésre kerültek.

Iskolai ügyelet biztosítása és a nyári napközis tábor

2017 évben is a tanév közvetlen befejezésétől a szeptemberi iskolakezdésig 2-2 hét ügyeletet biztosított a Külső - Pesti Tankerületi Központ.

A nyári napközis tábor a 2017-es évben 7 hétig (2017. július 03 - 2017. augusztus 18-ig) tartott. A Külső - Pesti Tankerülettel egyeztetve, a Hajós Alfréd Általános Iskola volt a tábor lebonyolítására kijelölve.

A GAMESZ feladata volt a kiszolgáló személyzet biztosítása, a gyermekek és a pedagógusok étkeztetése, a napi belső takarítási feladatok ellátása, programok szervezése.

A 2017. évi tábor bővelkedett a fantáziadús és érdekes programokban. A tábor szervezéséhez vállalkozások pénzbeli és természetbeni támogatást nyújtottak, valamint szervezetek, egyesületek, térítésmentesen szakterületük bemutatásával, előadásokkal, kedveskedtek a táborban résztvevő gyermekeknek.

A kerületi ÁNTSZ is ellenőrizte a tábort közegészségügyi és járványügyi szempontból. Az ellenőrzés során semmi rendellenességet, szabálytalanságot nem találtak.

Szinergia Üzleti Szakképző Iskola Együttműködési Megállapodás

A GAMESZ még 2014 nyarán Együttműködési Szerződést kötött a Szinergia Üzleti Szakképző Iskolával. Jelen szerződés alapján a szorgalmi időben havi egy hetet, maximum 2 fő tanulót fogadunk és gyakorlati helyet biztosítunk számukra.

Ezen megállapodás semmiféle költség kihatással nincs a GAMESZ gazdálkodására nézve, de bevétele sem keletkezik belőle. 2017-ben 1 főt delegált az iskola hozzánk.

**III. Polgármesteri Hivatal bevételek és kiadások alakulása**

**Bevételek alakulása az egységes rovatrend szerinti tagolásban**

A Polgármesteri Hivatal módosított bevételi előirányzata 1 594 259 613 Ft. A teljesítés – a maradvány felhasználással együtt – 1 378 058 347 Ft, amely 86%-os teljesítést jelent. A bevételeket az egységes rovatrend szerinti tagolásban a 24.1. melléklet tartalmazza.

***Működési célú támogatások ÁH-n belülről***

A Polgármesteri Hivatal 151 510 Ft-ot kapott a 2017. évi helyi nemzetiségi önkormányzati képviselők időközi választás költségeinek fedezetére.

***Felhalmozási célú támogatások ÁH-n belülről***

A Polgármesteri Hivatal 2017. évben nem kapott felhalmozási célú támogatást államháztartáson belülről.

***Közhatalmi bevételek***

A közhatalmi bevételek teljesítése a módosított előirányzathoz képest 100%, mely a különféle bírságok bevételeit foglalja magában.

*Működési bevételek*

A Polgármesteri Hivatal intézményi működési bevételeinek módosított előirányzata 8 146 283 Ft, melynek teljesülése 100%-os.

***Felhalmozási bevételek***

A Polgármesteri Hivatalnak 2017. évben felhalmozási bevételek soron nem realizálódott bevétele.

***Működési célú átvett pénzeszköz***

2017-ben működési célra átvett pénzeszközök kapcsán 401 264 Ft bevétele keletkezett a Polgármesteri Hivatalnak, mely a jogosulatlanul felvett segélyek visszafizetéséből adódik.

***Felhalmozási célú átvett pénzeszköz***

A Polgármesteri Hivatalnak 2017. évben nem volt bevétele felhalmozási célú pénzeszköz átvételből.

***Finanszírozási bevételek***

Az irányító szervtől kapott támogatás teljesítése 1 338 358 711 Ft, mely a módosított előirányzathoz képest összességében 86%-os teljesítést mutat. Az előző évi maradványát a Polgármesteri Hivatal 100%-ban felhasználta.

**Kiadások alakulása az egységes rovatrend szerinti tagolásban**

A Polgármesteri Hivatal összes kiadásának módosított előirányzata 1 594 259 613 Ft. A teljesítés 1 262 779 805 Ft, mely 79%-os teljesítést mutat a módosított előirányzathoz képest. A kiadásokat az egységes rovatrend szerinti tagolásban a 24.2. melléklet tartalmazza.

***Személyi juttatások***

A személyi juttatások teljesítése a módosított előirányzathoz viszonyítva 91%.

***Munkaadókat terhelő járulékok és szociális hozzájárulási adó***

A munkaadókat terhelő járulékok és szociális hozzájárulási adó teljesítése a módosított előirányzathoz viszonyítva 82%.

***Dologi kiadások***

A dologi kiadások teljesítése a módosításokat követően 57%, jelentősen alatta maradt a tervezettnek.

***Ellátottak pénzbeli juttatásai***

A Polgármesteri Hivatal által folyósított, pénzben és természetben nyújtott szociális ellátások teljesítése 2017. évben 11 196 640 Ft, mely 98%-os teljesítést jelent. Rovatok szerinti tagolását a 24.3. melléklet tartalmazza.

***Egyéb működési célú kiadások***

A módosított előirányzathoz képest a teljesítés 100%. A működési célú kiadások a baleseti kártérítések kerültek elszámolásra.

***Beruházások***

A beruházási kiadás teljesítése 34 098 153 Ft, mely 100%-os teljesítést jelent a módosított előirányzathoz viszonyítva. A Polgármesteri Hivatal beruházási kiadásait a 24.4. melléklet feladatonkénti bontásban tartalmazza.

***Felújítások***

A felújítási kiadások teljesítése 4 539 552 Ft, mely a Polgármesteri Hivatal épületében lévő női mosdók felújítását foglalja magában. A felújítások kiadásait célonként a 24.5. melléklet tartalmazza.

***Finanszírozási kiadások***

A Polgármesteri Hivatalnak finanszírozási kiadásai nem voltak 2017. évben.

# IV. Önkormányzat bevételek és kiadások alakulása

# Önkormányzati bevételek alakulása az egységes rovatrend szerinti tagolásban

Az Önkormányzat összes bevételeinek módosított előirányzata 11 952 917 249 Ft, a teljesítés 10 503 934 876 Ft, mely 88%-os teljesítést jelent. A bevételeket részletesen, az egységes rovatrend szerinti tagolásban a 23.1. melléklet tartalmazza.

###### *Működési célú támogatások ÁH-n belülről*

A rovaton belül az önkormányzatok működési támogatása eredeti előirányzata 1 829 778 710 Ft, melynek teljesítése 2 153 322 527 Ft. Az elvonások és befizetések összege 84 333 434 Ft, mely az intézményektől elvont 2016. évi szabad maradvány összege. Az egyéb működési célú támogatások bevételének eredeti előirányzata 24 800 000 Ft, teljesítése 27 104 735 Ft, melyet részletesen a 23.1. melléklet tartalmaz.

###### *Felhalmozási célú támogatások ÁH-n belülről*

Az önkormányzatok felhalmozási célú támogatásának teljesítése 120 658 980 Ft, melynek nagy részét pályázati támogatás teszi ki. Részletesen a bevételek jogcímeit a 23.1. melléklet tartalmazza.

***Közhatalmi bevételek***

Az önkormányzat közhatalmi bevételeinek teljesítése az eredeti előirányzathoz képest 103 %, a módosított előirányzathoz képest 100%.

* A helyi ***építményadóról*** szóló, 40/2012. (XII.7.) Önkormányzati rendelet alapján az építményadó évi mértéke 1 658 Ft/m2. A Képviselő-testület a 2012. november 29-i ülésén tárgyalta az adó mértékének emelésére tett javaslatot, melyet nem fogadott el, így az előző rendeletben meghatározott adómérték maradt érvényben. A helyi építményadó eredeti tervezett előirányzata 540 000 000 Ft, melynek teljesülése 558 442 927 Ft.
* A ***telekadóról*** szóló, 41/2012. (XII.7.) Önkormányzati rendelet alapján a telekadó évi mértéke 301 Ft/m2. A Képviselő-testület a 2012. november 29-i ülésén tárgyalta az adó mértékének emelésére tett javaslatot, melyet nem fogadott el, így az előző rendeletben meghatározott adómérték maradt érvényben. A helyi telekadó eredeti tervezett előirányzata 385 000 000 Ft, melynek teljesülése 389 581 369 Ft.
* Az iparűzési adó bevétel eredeti tervezett előirányzata 3 939 866 000 Ft, teljesülése 4 064 913 450 Ft, mely 125 047 450 Ft-tal több, mint a tervezett.
* Az iparűzési adó 2016. évi költségeihez kapcsolódó 5 110 979 Ft tervezett bevételből 5 031 285 Ft teljesült.
* A gépjárműadó eredeti tervezett előirányzata 145 000 000Ft, melynek teljesülése 149 598 850 Ft.
* Az idegenforgalmi adó bevétel eredeti előirányzata 565 000 Ft, teljesítése 819 481 Ft.
* Az egyéb közhatalmi bevételek eredeti előirányzata 26 599 000 Ft, teljesítése 40 175 838 Ft, mely jelentős túlteljesítést mutat a tervezetthez képest. A túlteljesítés nagy része a késedelmi pótlék és adóbírság bevételekből adódik.

*Működési bevételek*

A működési bevételek teljesítése alacsonyabb, mint az eredeti előirányzat, melynek jelentős részét az Önkormányzat tulajdonosi bevételei, a közterület használati díjak, a kiszámlázott általános forgalmi adó és a kamatbevételek teszik ki.

A tulajdonosi bevételek, a közterület használati díjak, az ÁFA és a kamatbevételek 2017. évben az alábbiak szerint alakultak:

* Önkormányzati lakások lakbérbevétele 63 181 637 Ft
* Önkormányzati lakások közüzemi díja 20 010 358 Ft
* Önkormányzati lakások közös költsége 18 498 994 Ft
* Önkormányzati nem lakás célú helyiségek bérbeadása 107 367 289 Ft
* Önkormányzati nem lakás célú helyiségek közüzemi díja 102 838 Ft
* Önkormányzati nem lakás célú helyiségek közös költsége 12 490 451 Ft
* Egyéb vagyon bérbeadásából származó bevétel 9 296 074 Ft
* Közterület használati díj 27 770 611 Ft
* Egyéb részesedések után kapott osztalék (OTP Bank Nyrt.) 1 312 805 Ft
* Kiszámlázott általános forgalmi adó 90 579 090 Ft
* Kamatbevételek 888 763 Ft

*Felhalmozási bevételek*

A felhalmozási bevételek az eredetileg tervezetthez képest 18%-ban túlteljesültek. Telkek értékesítéséből 64 500 000 Ft, önkormányzati lakások értékesítéséből 45 129 713 Ft, egyéb ingatlanok értékesítéséből 167 358 272 Ft bevétel realizálódott 2017. évben.

***Működési célú átvett pénzeszköz***

A működési célú pénzeszközátvételek teljesítése 5 941 449 Ft, melynek részletezését a 23.1. melléklet tartalmazza.

Az önkormányzat gazdasági társaságaink előző években nyújtott pótbefizetésekből az Integrit XX. Kft. által 661 000 Ft, míg a Pesterzsébeti Városfejlesztő Kft.-től 168 000 Ft került visszafizetésre.

***Felhalmozási célú átvett pénzeszköz***

A felhalmozási célú pénzeszköz átvétel teljesítése 9 054 211 Ft, mely a helyi támogatás és a dolgozóknak nyújtott kölcsön bevételeit, valamint egyházi jogi személytől egyéb felhalmozási célra átvett pénzeszközöket foglalja magában.

# *Finanszírozási bevételek*

# A finanszírozási bevételek az előző évi maradvány igénybevételét, az ÁH-n belüli megelőlegezések bevételét, valamint a Raiffeisen banktól szálloda vásárlásra felvett 707 000 000 Ft hitelt tartalmazza. A hitel tőke törlesztésének és a kamatfizetési kötelezettségnek az évenkénti bontását a 16. sz. melléklet tartalmazza.

# Az előző évi maradványát az Önkormányzat 100%-ban felhasználta, valamint az ÁH-n belüli megelőlegezések bevételei is 100%-ban teljesültek.

# Önkormányzati kiadások alakulása az egységes rovatrend szerinti tagolásban

Az Önkormányzat összes kiadásának módosított előirányzata 11 952 917 249 Ft volt. A teljesítés 8 312 378 658 Ft, mely 70%-os teljesítést jelent. A kiadásokat az egységes rovatrend szerinti tagolásban a 23.2. melléklet tartalmazza.

***Személyi juttatások***

A személyi juttatások tervezett kiadásai 83%-ban teljesültek a módosított előirányzathoz képest.

***Munkaadókat terhelő járulékok***

A tervezett kiadások 75%-ban teljesültek, kis mértékben a tervezett alatt.

***Dologi kiadások***

A dologi kiadások teljesítése 69% a módosított előirányzathoz képest.

***Ellátottak pénzbeli juttatásai***

Az Önkormányzat által folyósított, pénzben és természetben nyújtott szociális ellátások teljesítése 2017. évben 76 112 408 Ft, mely 99%-os teljesítést jelent. Rovatok szerinti tagolását a 23.5. melléklet tartalmazza.

Egyéb működési célú kiadások

A működési célú kiadások magukban foglalják az elvonásokat és befizetéseket, a garancia és kezességvállalásból származó kifizetéseket, a tartalékokat, valamint az egyéb működési célú támogatásokat ÁH-n belülre, illetve kívülre. Működési célú támogatásokra az Önkormányzat ÁH-n belülre 71 825 104 Ft-ot, ÁH-n kívülre 62 998 547 Ft-ot fordított.

A pénzeszköz átadásokat a 23.3. melléklet, az Önkormányzat céltartalékait és általános tartalékait a 23.4. melléklet részletesen tartalmazza.

***Beruházások***

A beruházások teljesítése 45%, melyeket a 23.6. melléklet részletesen feladatonként tartalmaz.

**Jelentősebb beruházások a következők voltak (ÁFA nélkül):**

1. Vízisport u. 12-18. szám alatti szálloda és egyéb építmények vásárlása 707 272 728 Ft,
2. zöldfelületek és járdák rekonstrukciója 28 332 360 Ft,
3. Csili Művelődési Központ légtechnikai berendezésének cseréje 27 400 000,
4. Kossuth Lajos téri játszótér rekonstrukciója 24 829 3660 Ft.

***Felújítások***

A felújítások teljesítése 88%, melyeket a 23.7. melléklet részletesen célonként tartalmaz.

**Jelentősebb felújítások a következők voltak (ÁFA nélkül):**

1. Csili Művelődési Központ felújítási munkái 44 041 351 Ft,
2. közterületek felújítása 41 624 092 Ft,
3. intézmények felújítása 38 479 495 Ft,
4. KEHOP-5.2.9-16-2016-00086 pályázat keretein belül épületenergetikai korszerűsítés 172 507 403 Ft.

***Egyéb felhalmozási célú kiadások***

A módosított előirányzathoz képest a teljesítés 100%. A működési célú kiadások magukban foglalják felhalmozási célú visszatérítendő támogatások nyújtását, valamint az egyéb felhalmozási célú támogatásokat ÁH-n belülre, illetve kívülre. Felhalmozási célú támogatásokra az Önkormányzat ÁH-n belülre 17 467 319 Ft-ot, ÁH-n kívülre 20 573 774 Ft-ot fordított. A pénzeszköz átadásokat a 23.3. melléklet részletesen tartalmazza.

***Finanszírozási kiadások***

Az ***irányító szerv alá tartozó költségvetési szervnek folyósított*** működési célú támogatás teljesítése 95%-os, a felhalmozási célú támogatás 98%-os teljesítést mutat, mely az intézmények takarékos, megfontolt gazdálkodását tükrözi.

A központi támogatás megelőlegezésének visszafizetése nem teljesült 100%-ban, melynek oka, hogy a visszafizetés 2018. évre húzódik át.

Az Önkormányzat összevont költségvetési mérlegét a 2. melléklet, valamint a költségvetési mérleget intézményenként bontásban a 3. melléklet tartalmazza. A költségvetési mérleg változását 2016-2017. évre a 9. melléklet mutatja be.

V. A maradványok változásának tartalma

A maradvány számítását és intézményenkénti bemutatását a 13. melléklet tartalmazza.

A működési és felhalmozási célú előző évi maradvány igénybevétele sorok teljesítése 100%, mivel a 2014. évi új számviteli szabályozás alapján az előző évi éves költségvetési beszámolóban kimutatott költségvetési maradvány igénybevételét az előző évi beszámoló elkészültét követően teljesítésként nyilvántartásba kell venni.

Az intézmények 2016. évi maradványa 122 689 670 Ft volt, melyből 36 615 561 Ft kötelezettséggel terhelt, 86 074 109 Ft szabad maradvány.

2017. évben az intézmények maradványa összességében 102 638 005 Ft, melyből kötelezettséggel terhelt 57 524 779 Ft, szabad maradvány 45 113 226 Ft. Azoknál az intézményeknél, ahol szabad maradvány keletkezett, javasoljuk annak elvonását. A maradvány elvonás összesen 45 022 452 Ft.

A Polgármesteri Hivatal 2016. évi maradvány összege 29 721 824 Ft, mely kötelezettséggel terhelt volt.

2017. évben a maradványa 115 278 542 Ft, mely szintén teljes egészében kötelezettséggel terhelt.

Az Önkormányzat 2016. évi maradványának összege 1 593 943 398 Ft, melyből 282 365 913 Ft kötelezettséggel terhelt, 1 311 577 485 Ft szabad maradvány.

Az Önkormányzat 2017. évi maradványa összességében 2 409 472 765 Ft-ra növekedett, melyből kötelezettséggel terhelt 559 025 651 Ft, szabad maradvány 1 850 447 114 Ft.

VI. Értékpapír- és hitelműveletek alakulása

Az önkormányzatnak hiteltartozása nincs.

***Tartós részesedéseink*** értéke összesen 140 329 415 Ft, forgatási célú hitelviszonyt megtestesítő értékpapírjaink értéke 140 760 Ft, melyek részletesen az alábbiak szerint alakulnak:

Dreher részvény 992 9795 Ft 207 db részvény

Dreher Sörgyárak Zrt.

Székhelye: 1106 Budapest, Jászberényi út 7-11.

OTP törzsrészvény 682 000 Ft 682 db részvény

OTP Bank Nyrt

Székhelye: 1051 Budapest, Nádor u. 16.

***Egyéb tartós részesedések összesen 1 674 979 Ft***

Pesterzsébet Jégcsarnok Kft. 280 000 Ft 100% részesedés\*

Székhelye: 1201 Budapest, Zodony u.1.

Integrit XX. Kft. 138 400 000 Ft 100% részesedés

Székhelye: 1205 Budapest, Jókai u. 89.

***Üzletrészek összesen 138 680 000 Ft***

Kárpótlási jegy 3 db 140 760 Ft

\* A Pesterzsébet Jégcsarnok Kft. felszámolását a Fővárosi Törvényszék, 28.Fpk.01-14-008044/10. szám alatt hozott, 2015. május 18. napjával jogerőssé vált végzésében elrendelte és felszámolónak a HELP Kereskedelmi, Szolgáltató és Tanácsadó Kft.-t jelölte ki.

VII. A vagyon alakulása

Az önkormányzat 2016. évi összesített mérlegének főösszege 25 366 194 153 Ft volt.

A 2017. évi zárást követően a mérleg főösszeg 24 648 497 041 Ft, mely 717 697 112 Ft csökkenést jelent az előző évi mérlegfőösszeghez képest.

A nemzeti vagyonba tartozó befektetett eszközök az előző évhez képest 1 458 351 661 Ft-tal csökkentek. A befektetett eszközökön belül az immateriális javak 15 % csökkenést mutatnak, valamint a tárgyi eszközök is kis mértékben csökkentek. Az önkormányzat ingatlanainak értéke 10%-kal csökkent, míg gépeinek, berendezéseinek felszereléseinek és járműveinek értéke viszont összességében 2 %-kal növekedett.

Az ingatlanok csökkenésének oka, hogy 2016. december 13-i dátummal aláírásra került a három oldalú megállapodás Budapest Főváros XX. Kerület Pesterzsébet Önkormányzata, a GAMESZ és a Külső-pesti Tankerületi Központ között az Önkormányzat által működtetett köznevelési intézmények állami működésbe vételével összefüggő, a feladatellátáshoz kapcsolódó létszám, valamint a vagyon, jogok és kötelezettségek átadás-átvételéről.

A tartós részesedések 25 564 Ft-tal növekedtek, melynek oka értékvesztés visszaírása a Dréher részvények esetében.

Az Önkormányzat tulajdonában lévő eszközállomány használhatósági foka összességében nézve az évek folyamán továbbra is minimális mértékű, de folyamatos csökkenést mutat. Az immateriális javak használhatósága 7%-kal, míg az ingatlanok használhatósága 2%-kal csökkent. Sikerült a 2016. évi szinten tartani a beruházásoknak köszönhetően a gépek, berendezések, felszerelések használhatósági fokát.

A nemzeti vagyonba tartozó forgóeszközök az előző évhez képest 2 354 793 Ft-tal csökkentek, melyet a vásárolt készletek állományának csökkenése indokol. A kárpótlási jegyek értéke nem változott az előző évhez képest.

Az Önkormányzat pénzeszközei összességében 679 751 237 Ft-tal növekedtek.

A követelések mérlegértéke összességében 7%-os növekedést mutat. A Pesterzsébet Jégcsarnok Kft. felszámolás alatt áll, így az év végi értékelés során az értékvesztés mértéke továbbra is 99%-ban került meghatározásra, mivel a mérlegkészítés időpontjában rendelkezésre álló adatok alapján a követelések könyv szerinti értéke és a követelés várhatóan megtérülő összege közötti veszteségjellegű különbözet tartós és jelentős összegű.

Az egyéb sajátos elszámolások értéke 1 568 537 Ft, mely az előzetesen felszámított általános forgalmi adó és a fizetendő általános forgalmi adó elszámolását, valamint az egyéb sajátos eszközoldali elszámolásokat foglalja magába. Az egyéb sajátos eszközoldali elszámolások között, melynek összege 273 800 Ft az utalványok, bérletek és más hasonló, készpénz-helyettesítő fizetési eszköznek nem minősülő eszközök elszámolása került kimutatásra.

Az aktív időbeli elhatárolások mérleg értéke 45 693 713 Ft, melyből az eredményszemléletű bevételek aktív időbeli elhatárolása 21 045 578 Ft, a költségek ráfordítások aktív időbeli elhatárolása 24 648 135 Ft. A pénzügyi számvitelben aktív időbeli elhatárolás alá kerültek az előre beszedett térítési díjak, valamint az előre kifizetett díjakból a következő évre vonatkozó értékek.

Forrás oldalon összességében szintén 717 697 112 Ft-tal csökkentek az önkormányzat forrásai, melyen belül a saját tőke minimális csökkenést mutat.

A kötelezettségek jelentős növekedését a szálloda vásárlásra felvett 707 000 000 Ft hitel indokolja, összességében 130%-kal növekedtek az előző évhez képest.

A passzív időbeli elhatárolások mérleg értéke 918 644 286 Ft, melyből az eredményszemléletű bevételek passzív időbeli elhatárolása 37 357 806 Ft, a költségek ráfordítások passzív időbeli elhatárolása 443 910 420 Ft és a halasztott eredményszemléletű bevételek 437 376 060 Ft. Passzív időbeli elhatárolásként kerültek elszámolásra az utólagosan beszedett térítési díjak, a költségek között pedig a 2017. évi 12. havi időközi kifizetéssel korrigált bérek.

**VIII. Adósságállomány alakulása**

Pesterzsébet Önkormányzatának 2017. évi záró adósság állománya az alábbiak szerint alakult:

***Költségvetési évben esedékes kötelezettségek 49 621 203 Ft***

Személyi juttatásokra 1 781 301 Ft

Dologi kiadásokra 22 591 925 Ft

Ellátottak pénzbeli juttatásaira 409 978 Ft

Egyéb működési célú kiadásokra 24 325 939 Ft

Beruházásokra 512 060 Ft

***Költségvetési évet követően esedékes kötelezettségek 763 025 100 Ft***

Dologi kiadásokra 15 223 557 Ft

Finanszírozási kiadásokra 747 801 543 Ft

***Kötelezettség jellegű sajtos elszámolások 472 342 928 Ft***

Kapott előlegek 430 663 059 Ft

Más szervezetet megillető bevételek elszámolása 4 225 137 Ft

Letétre, megőrzésre, átvett pénzeszközök, biztosítékok 37 454 732 Ft

Külföldi hitelezőkkel szemben fennálló adósságállomány nem volt. Pesterzsébet Önkormányzatának kötelezettségei a 2016. évhez képest a hitelfelvétel miatt 726 584 628 Ft-tal növekedtek.

Az Önkormányzatnak Magyarország gazdasági stabilitásáról szóló 2011.évi CXCIV törvény 3. §-a szerinti adósságot keletkeztető ügylete a Vizisport u. 12-18. szálloda vásárlása volt 2017. évben.

**IX. Több éves kihatással járó kötelezettségek**

A szerződésekből fennálló kötelezettségeket osztályonkénti bontásban az 5. melléklet tartalmazza.

A folyamatban lévő, illetve lezárt pályázatok esetében a fenntartási és nyomon követési idő a projekt megvalósításának befejezésétől számított 5 év.

**X. Közvetett támogatások**

Pesterzsébet Önkormányzata által nyújtott 2017. évi közvetett támogatásokat a 23.8. melléklet, az intézmények által nyújtott közvetett támogatásokat a 25.23. melléklet tartalmazza.

***Intézmények***

Az ellátottak térítési díjának kedvezménye összesen 185 063 166 Ft - az intézményektől kapott információk alapján -, mely kis mértékben alatta maradt a tervezett összegnek.

A Humán Szolgáltatások Intézménye esetében a 2017. évi közvetett támogatások összege 27 917 240 Ft, mely az alábbi támogatásokat foglalja magában:

* Méltányosság alapján történő térítési díj elengedésének összege 773 509 Ft. A 12/2008.(III.31.) Önkormányzati rendelet a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról 19.§ (6) értelmében a polgármester az intézményvezető által megállapított személyi térítési díj összegéről – külön méltánylást érdemlő körülmények esetén – a rendelet melléklete szerinti tényleges díjkategóriától eggyel lefelé eltérhet.
* Aktív korú szociális étkezők térítési díj különbözete 5 236 504 Ft, mely az aktív korú lakosság számára nyújtott kedvezményes és az intézményi étkezési térítési díj közötti különbözet éves összege.
* Intézményvezetői hatáskörben leírásra javasolt összeg 388 587 Ft. A szociális törvény értelmében az intézményvezető saját hatáskörben 100 e Ft egyedi értékig leírást javasolhat a kiszámlázott, de kiegyenlítésre nem került térítési díjak esetében.
* Bölcsődei étkezési térítési díjkedvezmény 21 518 640 Ft.

Az óvodai, iskolai ellátottak méltányossági alapon történő elengedésének összege az alábbiak szerint alakult:

* Baross Ovi Kindergarten Baross Óvoda 8 581 187 Ft
* Gyermekmosoly Óvoda 15 748 579 Ft
* Lurkóház Óvoda 16 137 419 Ft
* Gézengúz Óvoda 16 164 494 Ft
* Nyitnikék Óvoda 19 022 631 Ft
* Kerekerdő Óvoda 12 247 843 Ft
* GAMESZ általános iskolák 45 319 173 Ft
* összesen: **133 221 326 Ft**

2015. félévtől az 50%-os kedvezmény megszűnt és minden, a jogszabályban felsorolt jogosultsággal rendelkező család 100%-os kedvezményben részesül.

A Csili Művelődési Központban díjmentesen igénybe vehető szolgáltatások egyrészt szerződéses kötelezettségek alapján realizálódnak másrészt a helyi, nemzeti és egyetemes kultúra értékeinek a kulturális ünnepeken történő bemutatásából (Magyar Kultúra Napja, Költészet Napja, stb.) Ebbe a körbe tartozik azon művészeti csoportokban való részvétel, amelyek a kerületi rendezvényeken rendszeresen ingyenesen felléphetnek. Ugyancsak ingyenesen vehetnek igénybe az állampolgárok bizonyos szolgáltatásokat a Csili könyvtárában a muzeális intézményekről, nyilvános könyvtári ellátásról, közművelődésről szóló 1997. évi CXL. törvény alapján.

Kedvezményes díjfizetés illeti meg Pesterzsébet Képviselő-testületének döntése alapján a Csili Művelődési Központ előterjesztésének megfelelően, a magyar és egyetemes kultúra értékeit közvetítő művelődési formában való részvételt (pl. színházi előadások, művészeti, közösségi események).

Helyiségek, eszközök hasznosításából nyújtott kedvezmények 3 500 000 Ft

Egyéb nyújtott kedvezmény 20 424 600 Ft

***Önkormányzat***

A helyi adókkal kapcsolatosan a 23.8. melléklet a 2017. évi építményadó és gépjárműadó méltányosságból történt elengedésére vonatkozó adatokat tartalmazza.

Az építmény- és telekadó esetében a törvényi mentességeken felül magányszemélyek részére állapít meg önkormányzati mentességet a helyi építmény- és telekadó rendelet. A gépjárműadóról szóló 1991. évi LXXXII. tv. vonatkozó szakaszai értelmében az önkormányzat által nem adható sem kedvezmény, sem mentesség. A táblázat a méltányosságból történő gépjárműadó elengedés adatát tartalmazza.

A helyiségek hasznosításából származó bevételből nyújtott kedvezmény 68 230 904 Ft.

XI. Pénzeszköz változás

Pesterzsébet Önkormányzatának pénzeszközei 2016. évhez viszonyítva 679 751 237 Ft-tal nőttek, melyet a 4. melléklet mutat be.

**XII. Önkormányzat tulajdonában álló gazdálkodó szervezetek működéséből származó kötelezettségek**

Az Önkormányzat tulajdonában álló gazdasági társaságok működésből származó kötelezettsége összesen 248 112 e Ft, melyet a 7. melléklet tartalmaz.

* Az Integrit XX. Kft. kötelezettsége összesen 31 254 e Ft, valamint pótbefizetés miatti kötelezettsége az önkormányzat felé 40 561 e Ft.
* A Pesterzsébet Jégcsarnok Kft. kötelezettsége összesen 216 827 e Ft, melyből 67 445 e Ft önkormányzat által nyújtott kölcsönből, 86 309 e Ft jégidőből származó kötelezettség az önkormányzat felé, valamint egyéb kötelezettség 63 073 e Ft. A Pesterzsébet Jégcsarnok Kft.-nek további kötelezettsége van 112 724 e Ft összegben az önkormányzat felé pótbefizetés miatt.

**XIII. Befolyásoló tényezők a beszámolási időszakban**

A tevékenységet befolyásoló tényezők a beszámolási időszak során nem voltak.

**XIV. Az ellenőrzések által feltárt jelentős összegű hibák miatti módosítások bemutatása**

Az ellenőrzések által feltárt jelentős összegű hibák és azok hatása a mérlegre, illetve az eredménykimutatásra az alábbiak voltak a 2017. évi könyvelés folyamán, melyek az intézményeknél jelentkeztek.

Az épületek, építmények 2016. évi felügyeleti szervi könyvekbe való átadása következtében a GAMESZ és a működési körébe tartozó intézmények esetében a mérlegfőösszeg jelentős csökkenése okán a feltárt hibák együttes hatása jelentős összegű hibának minősül a 2017. évi beszámolóban.

***Saját tőke***

A saját tőkén belül a középső módosítások oszlopban a felhalmozott eredmény soron -41 459 073 Ft, a mérleg szerinti eredmény soron 1 279 072 Ft került kimutatásra.

***Passzív időbeli elhatárolások***

A passzív időbeli elhatárolásokon belül a mérleg 250. Eredményszemléletű bevételek passzív időbeli elhatárolása soron -69 046 Ft, a 251. Költségek, ráfordítások passzív időbeli elhatárolása soron 40 249 047 Ft került kimutatásra.

 A 2016. évi belső ellenőrzési és folyamatba épített vezetői ellenőrzések által feltárt hibák az alábbiak voltak:

* A Magyar Államkincstár 2015. októbertől 2017. októberig visszamenőlegesen felülvizsgálta a forgótőke elszámolást. A jogosnak tartott eltérések visszautalásra kerültek.
* A közmű számlák elhatárolása során nagyobb összeg került passzív időbeli elhatárolásra, mint a valóban elhatárolandó összeg.
* Bérjellegű kifizetések, melyek 2016. évben nem kerültek elhatárolásra.
* Nem megfelelő összeggel kerültek bevételek elhatárolásra, mivel az ÁFA értéke is elhatárolásra került.

**XV. Egyebek**

* Önkormányzati vagyon vagyonkezelésbe adására 2017. évben nem került sor.
* A 2017. évben térítésmentesen átadott eszközök listáját a 23.9. melléklet tartalmazza.
* Közalapítványoknak, alapítványoknak működési célra összesen 19 esetben nyújtottunk támogatást, összesen 2 780 000 Ft értékben, felhalmozási célra egy esetben 2 850 000 Ft összegben.
* Pesterzsébet Önkormányzata által könyvvizsgálatért kifizetett összeg 4 009 200 Ft + ÁFA.
* Az Önkormányzat, a Polgármesteri Hivatal és az intézmények nem kötöttek olyan megállapodást, szerződést, mely a következő évi gazdálkodást befolyásolhatja, és nem szerepel a tárgyévi könyvviteli mérlegben.
* A megbízható és valós képet lényegesen befolyásoló hiba nem került feltárásra.
* A beszámolási időszakban olyan esemény nem volt, amely még a költségvetési tervezés időszakában nem volt ismert, illetve pénzügyileg nem került rendezésre.
* 2017.-ben az alábbi szabályzatok módosítására került sor:
* A számviteli változásokra tekintettel a Számviteli Politika, és az Eszközök és források értékelési szabályzata, Számlarend,
* Gazdálkodási szabályzat az évközi személyi változások miatt,
* Pénz és értékkezelési szabályzat a bankkártya kiváltás és a készpénzvásárlási előleg felvétel módosítása miatt.